موديل النفس الفرويدى - Das Strukturmodell der Psyche - هو موديل عمله عالم النفس التحليلى سيجموند فرويد فى سنة 1920 لتوضيح النسق النفسى للانسان. فرويد قسم الموديل لتلت مستويات هى " الشعور Bewusstes " و " قبل الشعور Vorbewusstes " و " اللاشعور Unbewusstes " و حط فيهم تلت عناصر هما " الهي das Es " ، و " الأنا das Ich " ، و " الأنا العليا das Über-Ich " ( بالإنجليزى : Id , ego , super-ego ) فرويد وضح إن " الأنا das Ich " هو العنصر الوحيد اللى بيبان فى العقل الواعى ( الشعور ) بتاع الانسان و فى تصرفاته و سلوكه ، لكن " الهي das Es " و " الأنا العليا das Über-Ich " موجودين فى اللاشعور ( das Unbewusstes ) بتاع الشخص ، و بيأثروا على تصرفات الانسان و شخصيته. فرويد بالطريقه دى حاول اثبات امكانية عمل تحليل لنفسية الانسان و شرح مفاهيم الشعور و اللاشعور فى السايكولوجيا. ايس Es كلمه المانى معناها بالانجليزى " it " و باللاتينى " id " و اتعربت بكلمة " هى " او " هو ". الكلمه اللاتينى id (ايد) هى المصطلح اللى اتعارف عليه فى الانجليزى لشرح النظريات الفرويديه.